La UMA actua al Teatro Amilcare Ponchielli de Cremona per celebrar els 5 anys d'agermanament entre ambdues ciutats
09/01/2009

# La UMA actua al Teatro Amilcare Ponchielli de Cremona per celebrar els 5 anys d'agermanament entre ambdues ciutats

*   09/01/2009
*   [Imprimir](#)
*   Compartir
*    https://www.alaquas.org/documento.asp?id\_do=11154

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11154%2F0&title=Ajuntament%20d%27Alaqu%C3%A0s.%20Premsa.La%20UMA%20actua%20al%20Teatro%20Amilcare%20Ponchielli%20de%20Cremona%20per%20celebrar%20els%205%20anys%20d%27agermanament%20entre%20ambdues%20ciutats)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11154/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11154/09012009dsc_0190_Form_4.jpg)](https://www.alaquas.org/ficheros/documentos/2009/2/11154/09012009dsc_0190_Form_10.jpg "<a href='https://www.alaquas.org/ficheros/documentos/2009/2/11154/09012009dsc_0190_Form_10.jpg' target=_blank><i class='fa fa-external-link' aria-hidden='true'></i>.La UMA actua al Teatro Amilcare Ponchielli de Cremona per celebrar els 5 anys d'agermanament entre ambdues ciutats</a>")

L'activitat s'emmarca dins de la programació organitzada per l'Ajuntament d'Alaquàs i el Comune di Cremona per commemorar aquest aniversari

La música d'Alaquàs ha estat enguany la protagonista del V aniversari organitzat per l'Ajuntament d'Alaquàs i el Comune di Cremona per commemorar l'agermanament entre ambdues ciutats. Prop de 120 músics de la Banda Simfònica de la Unió Musical d'Alaquàs es desplaçaren la passada setmana fins aquesta ciutat de la Lombardia italiana per oferir una actuació musical en el marc de la programació prevista.

El concert va tindre lloc el dissabte 3 de gener al Teatro Amilcare Ponchielli de Cremona i es va oferir un repertori basat principalment en peces valencianes i espanyoles així com també en el gènere de la sarsuela que va comptar amb la soprano solista Carmen Avivar Cáceres i el tenor solista Eduardo García Sandoval. El repertori, format per un total de 12 peces musicals, va estar dirigit pel director de la banda Enric Parreño i protagonitzat pels 120 músics d'Alaquàs.

Aquest concert ve a completar altres activitats previstes dins d'aquest aniversari com ara l'exposició Alaquàs-Cremona 5 anys d'Agermanament, que es pot visitar ara al Comune di Cremona, i que va ser inaugurada en primer lloc l'any 2007 a Alaquàs amb motiu de la reobertura del Castell d'Alaquàs després de la seua rehabilitació. Es tracta d'una mostra en la que a través de pannells explicatius i material audiovisual, es fa un recorregut per la història que uneix a les dues poblacions i per totes les activitats que s'han realitzat en conjunt des que es van recuperar aquests llaços d'unió.

Els orígens de les relacions entre Alaquàs i Cremona es remunten al segle XVI, quan la família Pardo de la Casta hereta el senyoriu d'Alaquàs i ordena construir el Castell d'Alaquàs el 1582. Un segle després, en Félix Pardo de la Casta és designat Governador de Cremona en l'estat de Milán l'any 1675. En aquest punt comencen els llaços en comú de la ciutat italiana amb Alaquàs. Félix Pardo de la Casta s'instal·la a Itàlia casant-se i aconseguint un rellevant lloc social. Així, la seua descendència continua heretant els drets d'Alaquàs fins que recau, en 1772, en la família cremonesa Manfredi. Aquesta unió històrica lliga les dues poblacions fins 1870 quan el Castell d'Alaquàs acaba sent propietat de particulars.

Arran de l'inici del procés de recuperació del Castell d'Alaquàs per a la ciutadania, el col·lectiu local Quaderns d'Investigació, que ja havia publicat diversos articles centrats en els nexes entre Alaquàs i Cremona, proposa recuperar aquesta relació que tant ha marcat la història de les dues ciutats. S'inicien així, de nou, els contactes i prompte comencen a organitzar-se diverses activitats en comú que culminen el 3 de gener de 2004 amb la signatura oficial del protocol d'agermanament que va estar presenciat per un ampli grup de veïns d'Alaquàs i protagonitzat per un Correfoc típic de les Festes Majors d'Alaquàs. Des d'aleshores, i amb el compromís de construir una Europa unida, fomentant l'intercanvi cultural entre ambdues ciutats, els ajuntaments inicien un important treball per impulsar projectes en comú.